《九日同修能凤仪游九峰寺 其二》
明代·沈守正

九峰未可当崔嵬，客里权浇浊酒杯。桂似松高香澹澹，塔如翁醉影颓颓。

昔年此地曾红饮，今日三人藉碧苔。才历中秋又重九，满林黄缝首重回。

作者简介：（1572—1623）浙江钱塘人，又名迂，字允中，更字无回。万历三十一年举人。官都察院司务。工画，擅诗文。有《诗经说通》、《四书丛说》、《雪堂集》。